Tommy Steine kjemper videre i rettssystemet
Komikeren dommen til høyesterett fordi han mener den er basert på en saksbehandlingsfeil. – Nei, det var ikke et vanskelig valg, bemerker Tommy Steine. – Brukte ikke mange minutter på å bestemme meg for å anke da dommen var forkynt, tilføyer komikeren. Dette ble omtalt av Nettavisen. Ankeutvalget til høyesterett skal nå vurdere den innsendte anken. Hvis Steine får medhold i at dommen er basert på en saksbehandlingsfeil, vil dommen kunne bli opphevet og sendt tilbake til lagmannsretten. – Dommen ga oss medhold på nesten alle punkter, med unntak av forhold i saken som ingen av partene har prosedert på, bemerker Steine.Lagmannsretten presiserer i dommen at ingen av partene har vunnet saken helt eller delvis verken for tingretten eller lagmannsretten. I fjor sommer ble Steine stevnet inn for Nedre Romerike tingrett av Santander Consumer Bank, som krevde 1,4 millioner kroner. Rettstvisten handlet om et sluttoppgjør etter at banken finansierte et bilkjøp for Steine som ble formidlet av en bilforhandler i Drammen. Auto Forum-innehaver Geir Bråthen var Norges kanskje mest suksessrike bruktbilselger. Firmaet hans hadde halve kjendis-Norge på kundelisten. I juni 2011 kjøpte Steine en Range Rover til 799.000 kroner. Seks dager etter kjøpte komikeren en BMW for snaut 1,2 millioner kroner av den samme bilforhandleren. Steine sier han fikk beskjed om at innyttebilene representerte nok egenkapital. – Jeg leverte inn to innbyttebiler med en nettoverdi på 62.000 kroner. Hadde en halv million kroner i gjeld på bilene gjennom Santander. Geir Bråthen solgte bilene for 680.000 kroner til sammen. Det som ble igjen da lånet til banken var innfridd, skulle utgjøre min egenkapital, ble jeg forklart, opplyser Steine.I dommen, som ble avsagt 17. april, legger lagmannsretten til grunn at Steine har undertegnet kjøpekontrakter som angir egenkapital på henholdsvis kr 100.000 og kr 189.000 kroner. Dommen henviser også til at Steine var inneforstått med at han ikke hadde innbetalt noen egenkapital for noen av bilene. Etter lagmannsrettens syn har Steine derved i det minste medvirket til at banken ble ført bak lyset da den ga Steine lån. Videre heter det i dommen: «Tommy Steine er forpliktet til å betale 75 prosent av kravet fra Santander, og dømmes etter dette til å betale kr 842.320 med tillegg av forsinkelsesrente av kr 643 778 fra 6. september 2014, står det i dommen fra Eidsivating lagmannsrett. Steine slipper å betale saksomkostninger.» – Retten har ikke fulgt med i timen. Grunnlaget for dommen er en nokså åpenbar bevisføringsfeil, bemerket Steines advokat, Jørgen Klaveness. Tommy Steine: – Ikke synd på megSteine fikk 25 prosent avslag i gjelden i lagmannsrettens dom: «Steine leverte to biler til Auto-Forum i forbindelse med at han kjøpte Range Rover Sport og BMW 730d. Dette var en BMW og en Mercedes som begge var finansiert av Santander. Etter det lagmannsretten forstår ble den resterende gjelden på disse bilene gjort opp av Auto-Forum. Størrelsen på gjelden er ikke opplyst. Det er derimot opplyst at de to bilene senere ble realisert av Auto-Forum for til sammen kr 52 321. «Ettersom Auto-Forum overtok gjenværende gjeld på bilene, må det legges til grunn at de to bilene ikke hadde noen nettoverdi som inngikk som egenkapital da Steine kjøpte Range Rover Sport og BMW 730d.» – Ingen av partene prosederte på at faktum var slik. Begge var enige om at innbyttebilene ble solgt for vesentlig høyere beløp, og at det var den nettoen som Auto-Forum innkasserte etter at de hadde gjort opp lånene, som var cirka 50.000 kroner, bemerket Klaveness.Til sammen lånte komikeren snaut 1,7 millioner av Santander. Kredittavtalene strakk seg over 84 måneder. De 12 første månedene skulle være avdragsfrie. Samtidig inngikk Auto Forum en gullkantet avtale med Steine om gjenkjøp av bilene i løpet av tolv måneder til samme pris som komikeren hadde betalt. I retten kom det også frem at bilforhandleren forpliktet seg til å betale rentene på BMW-lånet inntil bilen var kjøpt tilbake og solgt på nytt. Steine har forklart at han fikk panikk da det viste seg at gjenkjøpsavtalen med Auto Forum ikke var mye verdt. Komikeren satt igjen med to belånte biler og sluttet etter hvert å betale ned på lånene til Santander. Luksusbilene ble solgt. Oppgjøret gikk til banken som har brukt dem til å nedbetale de opprinnelige lånene. Range Roveren ble solgt sommeren 2013 for 400.000 kroner, hele 300.000 kroner under prisen som var oppført i gjenkjøpsavtalen. BMW-salget fant sted i februar 2014 og innbrakte 464.000 kroner, 550.000 kroner under avtalt gjenkjøpspris. Milliontap: Måtte selge familiehyttaDermed ble Steine påført et verditap på 850.000 kroner. De to lånene skulle i sekundærperoden, når avdragene begynte å løpe etter tolv måneder, koste henholdsvis 11.587 og 15.866 kroner i måneden. Å betjene bilgjelden ville koste Steine hele 27.433 kroner i måneden. Det tilsvarer 329.316 kroner i året. – Men Steine betalte 887.000 kroner i skatt. Han måtte altså betale 45 prosent av sin disponible inntekt for å betjene billånene. Dette er ikke et forsvarlig lån selv om banken mente det, presiserte komikerens advokat. Jørgen Klaveness mener lånene til Tommy Steine viser hvor lettvint og uforsvarlig saksbehandlingen var, selv om banken ifølge loven plikter å ikke betale ut mer enn 65 prosent av kjøpesummen.
Tommy Steine (45) ble først frikjent i tingretten og deretter dømt av lagmannsretten til å betale tilbake 900.000 kroner til Santander Consumer Bank.